съответствие с член 13, параграф 1 от основния регламент преценката за съществуването на заобикаляне на мерките беше направена чрез последователен анализ на това дали има промяна в схемите на търговия между КНР, Малайзия и Съюза; дали тази промяна произтича от практика, процес или дейност, за които няма друго достатъчно основание или икономическа обосновка, освен налагането на митото; дали има доказателства за вреда или за това, че коригиращият ефект от митото е бил отслабен по отношение на цените и/или количествата на продукта, предмет на разследването; както и дали има доказателства за дъмпинг по отношение на нормалните стойности, предварително установени при първоначалното разследване, ако това е било необходимо съгласно разпоредбите на член 2 от основния регламент.
 2.2. Степен на съдействие и определяне на обема на търговия
 Малайзия
 (18)
 Нито един от износителите, намиращи се в Малайзия, не оказа съдействие в настоящото разследване. Като се има предвид липсата на съдействие, заключенията относно износа на лимонена киселина от Малайзия за Съюза бяха направени въз основа на наличните факти в съответствие с член 18, параграф 1 от основния регламент. В този случай за определяне на общия обем на вноса от Малайзия в Съюза бяха използвани данните от Comext.
 КНР
 (19)
 Шестима производители/износители в КНР, които също бяха обвързани с ангажименти, представиха отговори на въпросника. Износът на съдействащите дружества обхваща около 54 % от общия китайски износ за Съюза и около 69 % от износа на КНР за Малайзия през отчетния период.
 (20)
 Поради липсата на сътрудничество от Малайзия и само частичното съдействие от КНР, за определяне на общия обем на износа от КНР за Съюза бяха използвани данни от Comext. Те бяха съпоставени с китайските национални статистически данни. Китайските национални статистически данни бяха използвани и за определяне на общия обем на износа от КНР за Малайзия.
 (21)
 Статистическите данни бяха съпоставени с данните, предоставени от шестимата оказали съдействие производители износители. Данните, предоставени от оказалите съдействие дружества, показват тенденции, сходни на тенденциите, установени в Comext, от една страна, и в китайските национални статистически данни, от друга.
 2.3. Промяна в схемите на търговия
 Внос на лимонена киселина в Съюза
 (22)
 През разследвания период вносът на разглеждания продукт от КНР в Съюза първоначално е нараснал с 14 % от 2011 г. до 2012 г. Впоследствие през 2013 г., той пада под равнището от 2011 г., след което отново се увеличава през 2014 г. до края на отчетния период. Като цяло през разследвания период е налице увеличение с 5 %: от 201 345 тона през 2011 г. до 210 516 тона през отчетния период.
 (23)
 Това трябва да се разглежда във връзка с увеличението на вноса от Малайзия през същия период с повече от осем пъти — от 792 тона през 2011 г. на 6 837 тона през отчетния период. Общото увеличение на обема на вноса от Малайзия между 2011 г. и края на отчетния период възлиза на повече от 6 000 тона.
 (24)
 В таблица 1 са показани количествата на вноса на лимонена киселина от КНР (7) и Малайзия в Съюза през периода от 1 януари 2011 г.